กรุงศรีฯจ้องโละหนี้เน่าหมื่นล้าน
ธนาคารกรุงศรีอยุธยา เผยแผนลดเอ็นพีแอลให้เหลือ 4.8% ภายในปีนี้
21 ม.ค. 2553

ธนาคารกรุงศรีอยุธยา เผยแผนลดเอ็นพีแอลให้เหลือ 4.8% ภายในปีนี้
นายมาร์ค อาโนลด์ ประธานเจ้าหน้าที่บริหาร และกรรมการผู้จัดการใหญ่ ธนาคารกรุงศรีอยุธยา เปิดเผยว่า ธนาคารมีแผนขายหนี้ที่ไม่ก่อให้เกิดรายได้ (เอ็นพีแอล) 5,000-1 หมื่นล้านบาท ภายในปีนี้ ส่วนจะขายได้เร็วหรือช้า ขึ้นอยู่กับราคา ซึ่งต้องขายในราคาที่ไม่สร้างผลกระทบต่อผู้ถือหุ้น โดยตั้งเป้าหมายจะลดเอ็นพีแอลให้เหลือ 4.8% จากปัจจุบันอยู่ที่ 7.7% 
ทั้งนี้ ธนาคารได้ตั้งสำรองต่อเอ็นพีแอลเพิ่มขึ้นแล้ว มาอยู่ที่ 74% จาก 59% ขณะที่สำรองตามเกณฑ์ธนาคารแห่งประเทศไทย (ธปท.) อยู่ที่ 136%